كيت هارينجتون (ممثل)

كريستوفر كاتسبى 'كيت' هارينجتون  هوا ممثل انجليزى.

 حياته 
كيت هارينجتون من مواليد يوم 26 ديسمبر سنة 1986 فى اكتون، لندن.

 اعمال 
كيت هارينجتون لعب دور داين ويتمان فى فيلم الابديون (2021)، و مثل بصوته دور ايريت، صياد تنانين في الجزئين التانى و التالت من سلسلة افلام ازاى تروض تنينك (2014–2019).

 اشهر اعماله 
كيت هارينجتون اتشهر بدور چون سنو فى مسلسل لعبة العروش (2011–2019) اللى اترشح عليه لجايزة جولدن جلوب و ترشيحين لجايزة ايمى پرايم تايم و جايزة اختيار النقاد للتيليڤيزيون.

 حياته الشخصيه 
كيت هارينجتون ابتدا علاقة مع روز ليزلى، زميلته فى مسلسل لعبة العروش، فى 2011. اعلنا خطوبتهم فى 27 سپتمبر 2017. اتجوزوا فى 23 يونيه 2018 فى كنيسة ابرشية راين في ابردينشاير، اسكوتلاندا. خلفوا واد فى فبراير 2021 و بت فى يوليه 2023.

 جوايز 
كسب جايزة امپاير هيرو مع كاست مسلسل لعبة العروش سنة 2015.

 لينكات 

 مصادر 

تصنيف:ممثلين
تصنيف:ممثلين بريطانيين
تصنيف:ممثلين افلام انجليز
تصنيف:ممثلين تيليڤيزيون انجليز رجاله
تصنيف:ممثلين رجاله انجليز فى قرن 21
تصنيف:ممثلين صوت انجليز رجاله
تصنيف:ممثلين مسرح رجاله انجليز
تصنيف:مواليد 1986
تصنيف:ناس لسا عايشين